Jo Bayden va Jastin Tryudo / Foto: Reuters Kanada bosh vaziri Jastin Tryudo AQSh prezidenti Jo Baydenga bahsda yutqazib qo‘ydi va unga dudlangan go‘sht sovg‘a qildi. Bu haqda Oq uy matbuot xizmati ma’lum qildi. Iyunda Bayden va Tryudo kimning davlati xokkey klubi Stenli kubogi finalida g‘alaba qozonishiga bahs boylashgan. Kubok finalida AQShning “Tampa-Bey Laytning” klubi Kanadaning “Monreal Kanadiyens” klubini mag‘lub etgan. Shundan keyin Tryudo Baydenga tabrik sifatida dudlangan go‘sht jo‘natgan. 2 avgustda AQSh va Kanada yetakchilari o‘rtasida o‘tgan telefon suhbatida Bayden Tryudoga go‘sht uchun minnatdorlik bildirgan.